Държавен вестник, бр. 80, 2017 г., стр. 24

СТР.  24	
Д Ъ Р Ж А В Е Н  В Е С Т Н И К 	
БРОЙ  80
Чл. 17. (1) При транспортирането на 
ОБВВПИ се осигурява въоръжена охрана.
(2) Охраната на транспортирането на 
ОБВВПИ се извършва от служители на ДКСИ, 
осъществяващи функции по охрана.
(3) При необходимост от усилване охраната 
се разполага в съпровождащ автомобил, който 
се движи след превозните средства с ОБВВПИ.
(4) Автомобилите, които съпровождат и с 
които се транспортират ОБВВПИ, могат да 
ползват специален режим на движение по 
реда на Закона за движението по пътищата.
(5) Служителите на ДКСИ, осъществяващи 
транспортиране на ОБВВПИ, се инструкти-
рат за безопасна работа с тях и за мерките 
за безопасни и здравословни условия на труд 
и по осигуряването на пожарна безопасност, 
както и за работа с наличните противопо-
жарни уреди.
Чл. 18. (1) Дейностите по товаренето или 
разтоварването на ОБВВПИ се извършват на 
охранявани пунктове. В района на пунктовете 
не се допускат лица, които не осъществяват 
дейност по транспортирането.
(2) При работа на открито през нощта 
пунктовете по ал. 1 трябва да са осветени. 
Подвижните електроагрегати на осветител-
ната система се разполагат на разстояние не 
по-малко от 25 м от пунктовете по ал. 1, а 
осветителните тела – на разстояние не по-
малко от 5 м от ОБВВПИ.
(3) Не се допуска осветителните тела да 
се разполагат над ОБВВПИ.
(4) При транспортирането на ОБВВПИ не 
се допуска превишаване на товароподемността 
на съответния вид превозно средство.
Чл. 19. (1) Всички дейности по товарене 
или разтоварване на ОБВВПИ се извърш-
ват с технически изправни и обезопасени 
средства за механизация (ролгани, верижни 
транспортьори, повдигачи, ръчни колички, 
електрокари, високоповдигачи, мотокари и 
др.), а при невъзможност – ръчно.
(2) Служителите, работещи с подвижните 
средства за механизация при товарене или 
разтоварване на ОБВВПИ, трябва да прите-
жават свидетелство за правоуправление на 
електро- и мотокари, електроповдигачи и 
друга техника.
(3) При ръчно товарене или разтоварване 
на ОБВВПИ се спазват следните изисквания:
1. служителите да са инструктирани за 
мерките за безопасност при товарене или 
разтоварване на ОБВВПИ от компетентно 
длъжностно лице;
2. теглото на ОБВВПИ заедно с опаковката 
на товарените или разтоварваните от един 
служител не трябва да превишава:
а) за боеприпасите – 40 кг;
б) за негодните боеприпаси, показали неудо-
влетворителни характеристики при изпитване 
и забранени за стрелба, взривни вещества и 
пиротехнически изделия – 20 кг;
в) за средствата за взривяване – 10 кг;
3. не се допуска пренасяне на боеприпаси, 
средства за взривяване и пиротехнически 
изделия в неизправна или отворена опаковка.
Чл. 20. (1) При транспортиране опаковките 
с ОБВВПИ се нареждат плътно една до друга 
и се укрепват с цел недопускане на падане, 
разместване и удряне, като товарът се раз-
пределя равномерно в превозното средство.
(2) Боеприпасите се товарят в превозните 
средства така, че надлъжната ос на изстрелите 
(снарядите) да е перпендикулярна на посоката 
на движение.
Чл. 21. Не се допуска наличието на открит 
огън на разстояние, по-малко от 100 м от 
мястото на товарене на ОБВВПИ в превоз-
ните средства.
Чл. 22. (1) Пренасяне на огнестрелни оръ-
жия и боеприпаси за тях с обществен транспорт 
се разрешава единствено в случаите, когато 
служители пътуват и носят зачисленото им 
служебно оръжие (пистолет или револвер), 
ако това не противоречи на закон.
(2) Служителите по ал. 1 пренасят зачи-
сленото им оръжие незаредено (без патрон в 
цевта), поставено на предпазител.
(3) Не се допуска пренасяне на ОБВВПИ във 
вид на пощенски колетни пратки по всички 
видове транспорт.
Раздел II
Транспортиране на оръжия, боеприпаси, 
взривни вещества и пиротехнически изделия 
с автомобилен транспорт
Чл. 23. (1) Превозните средства, определени 
за транспортиране на ОБВВПИ, трябва да са 
осигурени с искроуловители и със защита от 
статично електричество. На превозните сред-
ства отпред и отзад се поставя табела съгласно 
изискванията на Европейската спогодба за 
международен превоз на опасни товари по 
шосе (ратифицирана със закон от 37-ото На-
родно събрание на Република България на 16 
март 1995 г. – ДВ, бр. 28 от 1995 г., в сила от 
12.06.1995 г. – обн., ДВ, бр. 73 от 1995 г.) и на 
Националната класификация (БДС 16114-85).
(2) Преди започването на транспортира-
нето водачите на автомобилите трябва да са 
инструктирани от компетентно длъжностно 
лице за спазването на правилата за транспор-
тиране на ОБВВПИ по наредбата.
Чл. 24. За транспортирането на ОБВВПИ се 
използват само технически изправни и закрити 
превозни средства, оборудвани с проверени, 
годни, пломбирани противопожарни уреди, 
както следва:
1. два пожарогасителя (от 2 кг и от 6 кг) 
с прахообразно вещество;